

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2022. június 28.-i rendes ülésére**

**Telki Óvoda pedagógia asszisztens státusz engedélyezése**

**A napirendet tárgyaló ülés dátuma**: **2022.06.28.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:-**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai: A**z önkormányzat 2022.évi költségvetése

**4. Tényállás bemutatása:**

Telki Zöldmanó Óvoda pedagógus hiányát az intézmény több éve pedagógiai asszisztensek foglalkoztatásával próbálja biztosítani. Jelenleg 4 fő óvoda pedagógus státusz nincs betöltve.

A jelenleg betöltetlen óvoda pedagógus álláshelyekre folyamatosan tesz közzé az intézmény pályázati

felhívásokat.

A köznevelési törvény az óvodai csoportok számának függvényében 2 pedagógiai asszisztens státuszt finanszíroz, **további státuszt nem finanszíroz**. A törvényileg kötelezően előírt 2 pedagógiai státuszon felüli státusz betöltésével járó költség többlet kb. 3.600.000.- Ft az önkormányzat saját költségvetését terheli.

Az üres pedagógus álláshelyekre biztosított támogatást az önkormányzatnak vissza kell fizetnie az állám részére. Ez a 4 státusz esetén 13.000.000.- Ft visszafizetés + a plussz - központilag nem finanszírozott - státusz bérköltsége kb. 3.600.000.- Ft, így összesen: kb. 16.600.000.- Ft költségvetési kiadás az önkormányzat költségvetéséből.

A betöltetlen pedagógus ( óvodapedagógus ) státusz helyett a pedagógiai asszisztens státusz engedélyezése az önkormányzat esetében többlet költségvetési forrás biztosítást tesz szükségessé, így kérjük az intézményt, hogy törekedjen a pedagógus státuszok mielőbbi betöltésére.

Telki, 2022. július 21.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/ 2022. (VI. .) Önkormányzat határozata**

**Telki Óvoda létszámfejlesztés kérdése**

Telki Község Önkormányzat képviselő-testülete úgy határoz, hogy a Telki Óvoda létszámkeretét határozott időre a 2022/2023 nevelési évre terjedő időre 1 fő pedagógiai asszisztens létszámmal bővíti.

A személyi juttatások fedezetét a 2022 és 2023.évi költségvetés biztosítja.

Határidő: azonnal

Felelős: Polgármester